Treeningul rakenduv elektrivool ei ole ohtlik, sest EMSi tehnoloogia imiteerib kehaomaseid närviimpulsse, mis igapäevaselt sinu lihastööd korraldavad. Kasutatav elektrivool on ka vähese tugevusega ning mõõdetav milliamprites (mA). Lisaks on vool madala sagedusega (7–100 Hz) ning saadetakse lihastesse impulssidena (ca iga 350–400 mikrosekundi tagant) kindlate intervallide järel (näiteks 6-7 sekundit stimulatsiooni, millele järgneb 3-4 sekundit puhkust). Muretsemiseks ei ole põhjust ja impulssi kartma ei pea, kuna see on ligi kümme korda nõrgema pingega (kui impulsi tugevus maksimumini viia, mida veel ühtki korda pole treeningul vaja läinud)  kui kodumajapidamises tarbitav vool. Samuti ei saa keha “elektrilööki”, vaid elektriimpulss läbib nahkkoe, seejärel rasvkoe ja jõuab lihaseni.
Voolu tugevust reguleerib asjakohase väljaõppe saanud treener ning treeningkava on üles ehitatud kliendi eesmärke ja tervislikku seisundit arvesse võttes.